เดือน ธันวาคม ประจำเดือนมาปกติ พอเดือน มกราคม ประจำเดือนไม่มา ช่วงกลางเดือนเป็นไข้หวัดสายพันธุ์เอ ประจำเดือนมานิดนึงแค่ติด กกน. พอวันนี้ 31 แล้วประจำเดือนก็ยังไม่มา มีอการคลื่นใส่บางครั้ง หงุดหงิดง่าย แล้วปวดหน่วงๆที่ท้องน้อย
สวัสดีค่ะ หากประจำเดือนในเดือน ม.ค.นี้ยังไม่มา และที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา ก็อาจเกิดจากการที่ป่วยเป็นไข้หวัดใหญ่ในช่วงกลางเดือนที่ผ่านมาได้ เพราะเมื่อร่างกายเจ็บป่วย ก็จะมีผลต่อการหลั่งฮอร์โมนของต่อมใต้สมอง และมีผลต่อการทำงานของรังไข่ต่อ ประจำเดือนจึงอาจมาล่าช้าได้ ดังนั้น หากตรวจไม่พบการตั้งครรภ์ แนะนำควรรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ โดยอาการคลื่นไส้ หงุดหงิดง่าย ปวดหน่วงท้องน้อย ก็อาจเป็นอาการก่อนการมีประจำเดือนมาได้ค่ะ